Bié

Bié on maakunta keskellä Angolaa. Sen pinta-ala on 70 314 neliökilometriä. Vuoden 2014 väestönlaskennassa väkiluku oli 1,455 miljoonaa asukasta. Heistä kaupunkilaisiksi luokiteltiin yli 628 000 ja maaseutuväestöön kuului runsas 826 000 henkilöä. Angolan tilastokeskuksen (INE) väestöennusteen mukaan asukkaita olisi vuonna 2024 ollut jo 2,008 miljoonaa. 

Maakunta rajoittuu idässä Moxicon, etelässä Cuando Cubangon, lounaassa Huílan, lännessä Huambon, luoteessa Cuanza Sulin, pohjoisessa Malanjen ja koillisessa Lunda Sulin maakuntiin. 

Bién maakuntakeskus on Cuíton eli Kuiton kaupunki. Vuonna 1771 portugalilaiset perustivat uuden asemapaikan sodassa tuhotun asutuksen tilalle Bién ylängölle. Seudulta välitetään riisiä ja viljoja, kahvia, lihaa ja mehiläisvahaa. Kaupungin väkiluku vuonna 2014 oli 355 423.

Alkujaan portugalilaisten perustama paikkakunta oli nimetty Amaranteksi, ja 1920-luvulla kaupungin nimenä olivat Cuíto ja Biékin,mutta Benguelan rautatien rakentamisen myötä se nimettiin portugalilaisen tutkimusmatkailija António Francisco Ferreira da Silva Porton mukaan vuonna 1935. Hän asui paikkakunnalla vuodesta 1845 lähtien ja hän kuoli siellä 1890. Angolan itsenäistyttyä asutus sai nykyisen nimensä vuonna 1975. Kaupunki vaurioitui pahoin Angolan itsenäistymistä 1975 seuranneessa sisällissodassa ja hävitys jatkui monipuoluevaalien 1992 ja 1996 jälkeisissä taisteluissa. Uudelleenrakennus alkoi sisällissodan päätyttyä vuonna 2002. 

Maan halki Atlantin rannalta Lobitosta maan itärajalle Luauun kulkeva Benguelan rautatie kulkee Cuíton (Kuiton) kautta ja maakunnan läpi; kaupungin rautatie on yksi radan asemista. Kaupungissa on myös maakunnallinen lentoasema.

 Kunnat 
Bién maakunta jaetaan aluehallinnon toisella tasolla yhdeksään kuntaan (municípios). Aluehallinnon kolmannella tason paikallishallintoalueita (comunas) oli 39.

+Bién makunnan kunnat Kunta(município) Väkiluku(2024,ennuste) Kunnan paikallistaso(comunas) Andulo     Andulo, Calucinga, Cassumbe, Chivaúlo Camacupa     Ringoma, Camacupa, Muinha, Umpulo, Cuanza Catabola     Catabola, Chipeta, Caiuera, Chiuca, Sande Chinguar     Chinguar, Cutato, Cangote Chitembo     Cachingues, Chitembo, Mutumbo, Mumbué, Malengue, Soma Cuanza Cuemba     Luando, Munhango, Cuemba, Sachinemuna  Cuíto     Cuíto, Chicala, Cunje, Trumba, Cambândua Cunhinga     Cunhinga, Belo Horizonte Nharea     Nharêa, Gamba, Lúbia, Caiei, Dando 

Aluehallinnon neljännellä tasolla ovat (asuin)paikat (localidades), jotka voidaan luokitella kaupunkimaisiksi tai maaseutuun kuuluviksi. Vuonna 2014 Angolan tilastokeskus luokitteli Bién maakunnasta 176 kaupunkimaista ja 2 814 maaseutupaikkaa. 

 Lähteet 

 Aiheesta muualla 

Luokka:Angolan maakunnat